CELEX: C2007/117/22
Language: el
Date: 2007-05-26 00:00:00
Title: Υπόθεση C-138/07: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen (Βέλγιο) στις 9 Μαρτίου 2007 — Βελγικό Δημόσιο κατά N.V. Cobelfret

26.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 117/14
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen (Βέλγιο) στις 9 Μαρτίου 2007 — Βελγικό Δημόσιο κατά N.V. Cobelfret
   (Υπόθεση C-138/07)
   (2007/C 117/22)
   Γλώσσα διαδικασίας: η ολλανδική
   Αιτούν δικαστήριο
   Hof van beroep te Antwerpen
   Διάδικοι στην υπόθεση της κύριας δίκης
   
      Εφεσείον: Βελγικό Δημόσιο.
   
      Εφεσίβλητη: N.V. Cobelfret.
   Προδικαστικά ερωτήματα
   Συνάδει προς το άρθρο 4 της οδηγίας 90/435/ΕΟΚ (1) του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών, μια ρύθμιση, όπως το βελγικό σύστημα των οριστικώς φορολογούμενων εσόδων, κατά την οποία τα λαμβανόμενα υπόψη μερίσματα προστίθενται καταρχάς στη φορολογική βάση της μητρικής επιχειρήσεως, κατόπιν δε το ποσό των εισπραχθέντων μερισμάτων εκπίπτει, δυνάμει του άρθρου 205, παράγραφος 2, του βελγικού κώδικα για τη φορολογία εισοδήματος (W.I.B.), από τη φορολογική βάση της μητρικής επιχειρήσεως (σε ποσοστό μέχρι 95 %), μόνο καθόσον υπάρχουν φορολογητέα κέρδη στη μητρική εταιρία, δεδομένου ότι ένας τέτοιος περιορισμός της εκπτώσεως των οριστικώς φορολογηθέντων εσόδων έχει ως αποτέλεσμα ότι η μητρική επιχείρηση θα φορολογηθεί σε μεταγενέστερη φορολογική περίοδο για τα μερίσματα που εισέπραξε, αν δεν είχε φορολογητέα κέρδη ή δεν είχε επαρκή φορολογητέα κέρδη κατά τη φορολογική περίοδο εντός της οποίας εισέπραξε τα μερίσματα, ή τουλάχιστον ότι κακώς γίνεται χρήση των φορολογικών ζημιών της φορολογικής περιόδου και, επομένως, οι ζημίες αυτές δεν μπορούν πλέον να μεταφερθούν μέχρι το ύψος του ποσού των εισπραχθέντων μερισμάτων, τα οποία, στην περίπτωση ανυπαρξίας φορολογικών ζημιών, θα είχαν ούτως ή άλλως απαλλαγεί κατά 95 %;
   
      (1)  ΕΕ L 225, σ. 6.